[pic] | COIMISIÚN NA gCOMHPHOBAL EORPACH |

An Bhruiséil17.9.2009

COIM(2009) 486 leagan deireanach2006/0258 (COD)

TUAIRIM ÓN gCOIMISIÚN

de bhun phointe (c) den tríú fomhír d'Airteagal 251(2) de Chonradh CE maidir le leasú ó Pharlaimint na hEorpa ar chomhsheasamh na Comhairle maidir leis an togra le haghaidh Rialacháin ó Pharlaimint na hEorpa agus ón gComhairle maidir le staidreamh ar tháirgí cosanta plandaí, lena leasaítear an togra ón gCoimisiún de bhun Airteagal 250(2) de Chonradh CE

2006/0258 (COD)

TUAIRIM ÓN gCOIMISIÚN

de bhun phointe (c) den tríú fomhír d'Airteagal 251(2) de Chonradh CE maidir le leasú ó Pharlaimint na hEorpa ar chomhsheasamh na Comhairle maidir leis an togra le haghaidh Rialacháin ó Pharlaimint na hEorpa agus ón gComhairle maidir le staidreamh ar tháirgí cosanta plandaí, lena leasaítear an togra ón gCoimisiún de bhun Airteagal 250(2) de Chonradh CE

1. Réamhrá

Foráiltear don Choimisiún le pointe (c) den tríú fomhír d'Airteagal 251(2) de Chonradh CE tuairim a sheachadadh ar leasuithe atá molta ag Parlaimint na hEorpa ag an dara léamh. Leagann an Coimisiún amach thíos a thuairim ar an leasú atá molta ag an bParlaimint.

2. CÚLRA

Dáta a tarchuireadh an togra chuig Parlaimint na hEorpa agus chuig an gComhairle (doiciméad COIM(2006) 778 leagan deireanach – 2006/0258 (COD): | 11 Nollaig 2006 |

Dáta na tuairime ó Choiste Eacnamaíoch agus Sóisialta na hEorpa: | 11 Iúil 2007 |

Dáta na tuairime ó Pharlaimint na hEorpa ag an gcéad léamh: | 12 Márta 2008 |

Dáta a glacadh an comhsheasamh (d'aonghuth): | 20 Samhain 2008 |

Dáta na tuairime ó Pharlaimint na hEorpa ag an dara léamh: | 24 Aibreán 2009 |

3. Cuspóir an togra

Leis an Rialachán atá molta cruthaítear creat dlíthiúil agus sainmhínítear ann rialacha comhchuibhithe chun staidreamh a bhailiú agus a scaipeadh maidir le táirgí cosanta plandaí a dhíol agus a úsáid. Sainmhínítear ann rialacha maidir leis na nithe seo a leanas go háirithe: minicíocht bailithe sonraí – uair amháin gach bliain i gcás díolacháin agus uair amháin gach cúig bliana i gcás úsáide; modhanna bailithe sonraí – beidh go leor solúbthachta ag na Ballstáit ina thaobh seo; formáid agus tréimhsiúlacht na n-oibleagáidí tuairiscithe – is féidir leis an gCoimisiún na nithe seo a shonrú go mionsonraithe tríd an nós imeachta coiste. |

- Is cuid de phacáiste reachtaíochta an Rialachán seo maidir le staidreamh ar tháirgí cosanta plandaí, pacáiste lena n-áirítear an togra le haghaidh Treorach ó Pharlaimint na hEorpa agus ón gComhairle lena mbunaítear creat le haghaidh gníomhaíochta Comhphobail d'fhonn úsáid inbhuanaithe lotnaidicídí a bhaint amach (COIM(2006) 373 leagan deireanach) agus an togra le haghaidh Rialacháin ó Pharlaimint na hEorpa agus ón gComhairle maidir le táirgí cosanta plandaí a chur ar an margadh (COIM(2006) 388 leagan deireanach), a comhaontaíodh idir na comhreachtóirí in Eanáir 2009 (Comhairle AGRI).

4. Tuairim ón g COIMISIÚN AR AN LEASÚ ATÁ MOLTA AG PARLAIMINT NA h EORPA

Glacann an Coimisiún le leasú 41.

Ag an am céanna, fáiltíonn an Coimisiún roimh an gcuireadh a chuir Cathaoirligh ghrúpaí polaitiúla Pharlaimint na hEorpa in iúl don Chomhairle maidir leis an gcomhréiteach iomlán a caibidlíodh le linn na tréimhse dara léamh idir ionadaithe ó Pharlaimint na hEorpa agus ón gComhairle a athdhearbhú.

5. Conclúid

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.